In nominæ Dei æterni. Chunradus nutu Dei rex. Quiquis pro Dei amore aliquid impendere æcclesiæ Dei curaverit, meritum sibi in futuro confidat. Quapropter notum sit omnibus fidelibus nostris, presentibus ac futuris, qualiter pro Dei amore ac pro remedio nostræ animæ, Adelane videlicet reginæ et infantum nostrorum, res nostras que sunt sitæ in pago Vienense, scilicet locum qui vocatur Crottas, cum omnibus appenditiis suis, una cum molendino, ad monasterium Sancti Petri Cluniacense, monachosque suos per preceptum concederemus; quod et libenter fecimus. Volumus namque ac firmiter per hoc nostrum preceptum decernimus, ut sanctus Petrus vel monachi ipsi famulantes, omnem obtineant vigorem, nullo obsistente vel contradicente. Ut autem hoc nostrum preceptum ab omnibus observetur et a nemine umquam violetur, manu nostra firmavimus et de sigillo nostro firmare jussimus. Signum domni (Monogramme) Chunradi regis. Eynricus, notarius, ad vicem Keraldi episcopi, recognovit. Data X kal. aprilis, anno XXVI regnante Chuonrado rege feliciter. Amen.